**ANNEX. 4**

**ASSEGURANCES:**

L’adjudicatari contractarà i mantindrà a càrrec seu les pòlisses d'assegurança de béns i de responsabilitat civil que acompleixin satisfactòriament els requisits que es determinen a continuació. Qualsevol excepció requerirà la prèvia acceptació expressa per part del VHIR.

A. REQUISITS GENERALS:

1.- A les pòlisses d’assegurances figurarà com a prenedor de l’assegurança el Contractista adjudicatari d’aquesta licitació.

2.- Figuraran com a assegurats addicionals de les pòlisses el VHIR i el propi Hospital de la Vall d’Hebrón.

3.- A més del Contractista hauran d’estar emparats sota les garanties de les pòlisses els subcontractistes que poguessin actuar a l’obra.

4.- Les pòlisses hauran d’ésser contractades amb companyies d’assegurances amb seu dins

l’Estat Espanyol, de reconeguda capacitat i solvència acreditada.

5.- S’admetran les exclusions de riscos i franquícies normalment acceptades pels usos mercantils en aquest tipus d’assegurances. No obstant això, l’import de les franquícies que es puguin donar, en cas de sinistre, seran a càrrec del Contractista adjudicatari d’aquesta licitació.

B. REQUISITS ASSEGURANÇA DE BÉNS:

1.- L’assegurança haurà d’ésser del tipus "Tot risc construcció" i contractada especialment pel cobriment dels riscos de l’obra adjudicada.

2.- Figuraran com a beneficiaris el VHIR i el propi Hospital de la Vall d’Hebrón.

3.- La durada de la pòlissa serà fins l’acabament i recepció de l’obra adjudicada.

4.- Els capitals assegurats hauran de ser iguals al valor de l’obra a executar. En el supòsit que s’incrementés l’import de l’obra a executar, el prenedor de l’assegurança haurà d’incrementar, en la mateixa quantia, els capitals assegurats.

5.- En les condicions particulars d’aquesta pòlissa es farà constar que serà obligació del prenedor de l’assegurança comunicar a l’assegurador qualsevol modificació o variació que pugui haver o afectar el projecte constructiu.

6.- L’assegurança quedarà prorrogada durant el període establert de manteniment i/o conservació, amb les limitacions d’aplicació comunes a aquestes pròrrogues.

7.- L’assegurança de béns cobrirà la indemnització per danys i pèrdues materials ocorreguts a:

a) Treballs d’obra civil i instal·lacions (cost de material i de mà d’obra) realitzats i en curs de realització, inclosos abassegaments: 100% del valor de l’obra.

b) Despeses de desenrunament: 10% del valor de l’obra.

c) Mesures de l’Autoritat: 5% del valor de l’obra.

d) Hores extraordinàries i treballs urgents: 10% del valor de l’obra.

e) Honoraris professionals: 5% del valor de l’obra.

f) Actes de caire polític o social (vaga, motí, commoció civil i terrorisme): 15% del valor de l’obra.

g) Manteniment ampli: durant el període de garantia de les obres fixat en el contracte.

h) Béns preexistents: quan es precisi garantir-los.

C. REQUISITS ASSEGURANÇA DE RESPONSABILITAT CIVIL:

1.- L’assegurança de responsabilitat civil extracontractual cobrirà:

a) Responsabilitat Civil d’Explotació: Les indemnitzacions que l’assegurat hagués de satisfer a tercers com a civilment responsable per danys causats a aquests en les seves persones o béns, per acció o omissió, ja sigui aquesta responsabilitat directa o subsidiària, com a conseqüència d’accidents relacionats amb l’execució de l’obra, així com qualsevol reclamació contra el VHIR que tingui el seu origen en els propis treballs assegurats i de la que l’assegurat sigui responsable.

b) Responsabilitat Civil Patronal.

c) Responsabilitat Civil Creuada

d) Responsabilitat Civil Subsidiària de subcontractistes

e) Responsabilitat Civil per contaminació accidental

f) Responsabilitat Civil dels Tècnics i Titulats en plantilla de les empreses assegurades.

Als efectes d’aquesta cobertura es consideraran inclosos els Tècnics del VHIR o vinculats al VHIR que tinguin relació directa amb l’execució de les obres assegurades.

g) Responsabilitat Civil en Visites: inclou la responsabilitat civil dels assegurats derivada de l’organització de visites a les obres, ostentant tots els visitants acreditats la consideració de tercers, a efectes d’aquesta pòlissa.

h) Despeses de defensa Civil i Penal

i) Fiances judicials per cobriment de responsabilitats.

j) Alliberament de despeses

2.- La durada de la pòlissa serà fins l’acabament i recepció de l’obra adjudicada.

3.- Els límits de cobertura pel que fa a les garanties de Responsabilitat Civil d’Explotació i Patronal hauran de ser com a mínim els següents:

OBRA (lot 1)

Límit per sinistre: 3.000.000 € / Sublímit per víctima (Patronal i Creuada) 600.000 €/ Sublímit per víctima explotació 3.000.000 €/

OBRA (lot 2) Límit per sinistre: 1.000.000 € / Sublímit per víctima (Patronal i Creuada) 600.000 €/ Sublímit per víctima explotació 1.000.000 €/

4.- La pòlissa de Responsabilitat Civil del Contractista serà acceptada sempre i quan compleixi amb tots els requisits indicats en el present apartat C i en l’apartat A.